บริษัทของเรามีแผนใหม่ เพื่อเจาะตลาด รักษาฐานลูกค้า และเพิ่มความไว้วางใจในแบรนด์สินค้า
ดังนั้น จึงเกิดโปรเจคนี้ขึ้น
ที่เราต้องการคือ "เส้นสีแดง 7 เส้น"
ฉันหวังว่าบริษัทคุณจะช่วยเราได้
แน่นอนครับ
วอล์ทเตอร์ จะเป็นผู้ดูแลโปรเจคนี้ให้เอง ใช่มั้ย วอล์ทเตอร์?
ครับ แน่นอน
แล้วนี่ก็คือแอนเดอร์สัน ผู้เชี่ยวชาญในการวาดเส้นสีแดง
เราพาเขามาประชุมด้วยในวันนี้ เพื่อที่เราจะได้ฟังความเห็นจากปากของมืออาชีพ
ยินดีที่ได้รู้จัก พวกคุณคงรู้จักฉันแล้ว
นี่คือจัสติน ผู้เชี่ยวชาญด้านการออกแบบของเรา
สวัสดีค่ะ
เราต้องการให้คุณวาดเส้นสีแดง 7 เส้น
ทั้ง 7 เส้นจะต้องตั้งฉากกัน บางเส้นวาดด้วยหมึกเขียว บางเส้นด้วยหมึกใส คุณทำให้เราได้มั้ย?
ไม่ ผมเกรงว่าเรา...
เราอย่าเพิ่งด่วนสรุปดีกว่านะแอนเดอร์สัน งานนี้เราได้วางแผนกันไว้หมดแล้ว
ยังไงก็ตาม นายมันมืออาชีพอยู่แล้วนี่นา
คำว่า เส้นสีแดง มันหมายถึง "เส้น" ที่มีสี "แดง" ถ้าเราจะวาดเส้นสีแดงด้วยหมึกสีเขียวมัน
คือ ถึงแม้จะไม่เชิงว่าเป็นไปไม่ได้ แต่ก็มันก็ใกล้เคียง
คำว่า "เป็นไปไม่ได้" มันคืออะไรหรอ?
คือผมหมายถึง มันเป็นไปได้เฉพาะกรณีที่ผู้ชมเค้าตาบอดสีน่ะครับ
คนที่ตาบอดสี เค้าแยกแยะสีของเส้นไม่ค่อยออกอยู่แล้ว
แต่ผมมั่นใจว่ากลุ่มเป้าหมายของคุณไม่ใช่คน "พวกนี้" แน่นอน
หมายความว่าในทางทฤษฏี มันเป็นไปได้
เอางี้ครับ
เส้นเฉยๆ เนี่ย เราวาดด้วยหมึกอะไรก็ได้
แต่ถ้าคุณอยากได้เส้นสีแดง คุณต้องใช้หมึกสีแดง
แล้วถ้าหมึกสีน้ำเงินล่ะ?
มันก็ไม่ได้อยู่ดี ถ้าคุณใช้หมึกสีน้ำเงิน คุณก็จะได้เส้นสีน้ำเงิน
แล้วที่คุณบอกว่า "หมึกใส" มันหมายความว่ายังไงหรอ?
อืมมม จะพูดยังไงดี
ฉันว่าคุณรู้ดีอยู่แล้วว่า "หมึกใส" หมายถึงอะไร?
ครับ ผมรู้
รวมถึงความหมายของ เส้นสีแดง ฉันว่าฉันไม่ต้องอธิบายอะไรเพิ่มนะ
ครับ ไม่จำเป็น
คือ คุณต้องวาดเส้นสีแดง... ด้วยหมึกใส
คุณพอจะอธิบายให้ผมฟังได้มั้ย ว่าคุณจินตนาการผลลัพธ์ไว้ยังไง?
วอลเตอร์: อะไรเนี่ย แอนเดอร์สัน นายเป็นเด็กอนุบาลหรือไง แอนเดอร์สัน: ไม่ผมแค่พยายามที่จะ...
เราอย่าเสียเวลาเถียงเรื่องไม่เป็นเรื่องนี้ดีกว่า
งานนี้ได้ถูกกำหนดเอาไว้แล้ว ทุกอย่างก็เรียบง่ายชัดเจน
ถ้ามีคำถามเจาะจงส่วนไหน ก็ถามเลย
นายคือมืออาชีพที่นี่นะ
ก็ได้... งั้นเรายกเรื่องสีออกไปก่อนนะ
มาที่ประเด็นที่คุณพูด เกี่ยวกับการตั้งฉาก
ทั้ง 7 เส้น ต้องตั้งฉาก
กับ?
อ่า... กับ... กับทุกอย่าง กับทุกเส้น
ฉันนึกว่าคุณรู้ว่าเส้นตั้งฉากมันเป็นยังไงนะ
แน่นอนเขารู้ เขาเป็นมืออาชีพ
เส้น 2 เส้น ตั้งฉากกันได้
แต่ 7 เส้น จะตั้งฉากพร้อมๆ กันไม่ได้
ผม.. ผมจะแสดงให้ดู
นี่คือเส้น ใช่มั้ย?
ใช่
ส่วนนี่อีกเส้น มันตั้งฉากกับเส้นแรกใช่มั้ย?
เอ่อ...
ใช่ มันตั้งฉากกัน
ใช่ๆ
ยังไม่เสร็จๆ ต่อไป เส้นที่สาม มันตั้งฉากกับเส้นแรกมั้ยครับ?
ใช่ มันตั้งฉากกับเส้นแรก แต่ไม่ตัดกับเส้นที่สอง มันขนานกัน
ไม่ตั้งฉาก
ฉันก็ว่างั้น
ใช่มั้ยล่ะ เส้นสองเส้นตั้งฉากกันได้...
ขอยืมปากกาหน่อยสิ
แล้วแบบนี้ล่ะ?
นี่มัน สามเหลี่ยม
มันไม่ได้ตั้งฉากกันเลยแม้แต่น้อย
แถมมันก็มีแค่ 3 เส้น ไม่ใช่ 7
ทำไมมันเป็นสีน้ำเงิน?
นั่นสิ ผมก็อยากถามอยู่พอดี
ก็ผมใช้ปากกาสีน้ำเงิน คือนี่มันแค่ตัวอย่าง...
นี่ไงปัญหา เส้นคุณเป็นสีน้ำเงิน วาดด้วยสีแดงสิ
แต่มันก็ไม่ได้แก้ปัญหา
ไม่ลองจะรู้ได้ยังไง
ลองวาดใหม่ด้วยหมึกสีแดงดูสิ
แต่ผมไม่มีปากกาสีแดง
คือ ผมมั่นใจว่าถึงจะใช้หมึกสีแดง แต่ผลลัพธ์ก็ยังเหมือนเดิม
อ้าว คุณบอกเองไม่ใช่หรอว่าเราสามารถวาดเส้นสีแดงด้วยหมึกสีแดงเท่านั้น
ใช่คุณพูด ผมจดเอาไว้ตรงนี้
แล้วตอนนี้ คุณวาดด้วยหมึกสีน้ำเงิน คุณเรียกเส้นพวกนี้ว่าเส้นสีแดงหรอ?
ฉันว่าฉันเข้าใจนะ คุณ.. คุณบอกว่าเรายกเรื่องสีออกไปก่อน
คุณพูดเฉพาะเรื่อง เรื่องอะไรนะ ตั้งๆ แฉะๆ
ตั้งฉาก! ใช่ๆ
โอ้ยตาย คุณทำทุกคนสับสนไปหมด
ตกลงแล้วมันมีปัญหาอะไรถึงทำไม่ได้?
เรขาคณิต
โอ้ย ช่างมันเถอะ
สิ่งที่เราต้องทำ เส้นสีแดง 7 เส้น ไม่ใช่ 20 แค่ 7
แอนเดอร์สัน ผมเข้าใจ คุณเป็นมืออาชีพเจาะจงเฉพาะสาขา และนั่นทำให้คุณมองภาพรวมไม่ออก
แต่งานนี้มันไม่ใช่งานยากอะไรเลย แค่วาด 7 เส้น
ใช่แล้ว นายบอกเลยจะทำยังไง
ไม่ได้ว่านะ พวกโง่มันก็แค่ดีแต่ปาก แต่นายมันมืออาชีพ นายต้องทำได้ดีกว่าอยู่แล้ว
ก็ได้ ผมจะวาดเส้นสีแดงสองเส้นตั้งฉากกัน
แล้วผมจะวาดที่เหลือ ด้วยหมึกใส
มันจะมองไม่เห็นหรอก แต่ผมจะวาดมัน
แบบนี้ใช้ได้มั้ย
โอเค จัดการเลย
อ่า แต่ขอสองเส้นเป็นสีเขียว
โอ้ แล้วก็ฉันมีคำถามอีก
คุณทำให้เส้นนึง เป็นรูปแมวน้อยได้มั้ย
ห่ะ.. หา?!
เป็นรูปแมวน้อย
ทีมวิจัยตลาดเค้าบอกเราว่า ลูกค้าชอบสัตว์น่ารัก ฉันเลยว่ามันน่าจะดีถ้า..
ม่ายยย
ทำไมล่ะ?
คืองี้ ถ้าแค่แมวผมวาดได้อยู่แล้ว
ถึงผมจะไม่ใช่ศิลปิน ผมก็จะลอง
แต่มันจะไม่เป็นเส้นอีกแล้ว มันจะเป็นแมว
เส้น กับ แมว มันคือคนละอย่างกัน
แมวน้อย ไม่ใช่แมว ต้องแมวน้อย
ตัวเล็ก น่ารัก น่ากอด "แมว" จริงๆ แล้ว...
มันไม่ต่างกันเลย
แอนเดอร์สัน นายฟังเธอให้จบก่อนสิ
เธอยังพูดไม่จบเลย แต่นายก็ตอบไปก่อนแล้วว่า "ไม่!"
ผมเข้าใจ แต่มันเป็นไปไม่ได้ที่จะวาดเส้นให้เป็น แมว... น้อย
แล้วถ้านกล่ะ?
แล้ว เมื่อไหร่จะสรุป ตอนนี้ถึงไหนแล้ว
เส้นสีแดง 7 เส้น วาดด้วยหมึกสีแดง 2, หมึกสีเขียว 2, ที่เหลือด้วยหมึกใส
- ผมเข้าใจถูกมั้ยครับ? - ค่ะ
เยี่ยม งั้นก็ตามนี้ ใช่มั้ย
ยังค่ะๆ เกือบลืมไปเลย เรามีลูกโป่งสีแดงอีก
คุณรู้วิธีสูบมันมั้ย?
ผมเกี่ยวอะไรกับลูกโป่ง?
มันเป็นสีแดง
แอนเดอร์สัน คุณทำได้หรือไม่ได้? ผมถามคำถามง่ายๆ
ได้ครับ แต่ว่า...
เยี่ยม จัดทริปฉลองเลย เราจะออกค่าใช้จ่ายให้เอง
ไปที่ออฟฟิศคุณ สูบลูกโป่ง
นี่เป็นการประชุมที่ยอดเยี่ยม ขอบคุณทุกท่าน
เอ้อ ฉันขอถามอะไรอีกอย่างสิ
ตอนที่คุณสูบลูกโป่ง ทำให้มันเป็นรูปแมวน้อยได้มั้ย?
แน่นอนว่าได้
ผมทำได้ทุกอย่าง จะอะไร "ในโลก" ผมก็ทำได้
ก็ผมมันมืออาชีพ